'இப் புறத்து இனைய சேனை ஏவி, ஆண்டு இருந்த தீயோன், அப் புறத்து அமைந்த சூழ்ச்சி அறிந்திவன், அயலே வந்து, தப்பு அறக் கொன்று நீக்கில், அவனை யார் தடுக்க வல்லார், - வெப்புறுகின்றது உள்ளம், - வீர! நீ அன்றி, வில்லோர்?	60 'மாருதியோடு நீயும், வானரக் கோனும், வல்லே, பேருதிர் சேனை காக்க; என்னுடைத் தனிமை பேணிச் சோருதிர் என்னின், வெம் போர் தோற்றும், நாம்' என்னச் சொன்னான், வீரன்; மற்று அதனைக் கேட்ட இளையவன் விளம்பலுற்றான்:	61